Diari Oficial de la Generalitat Valenciana


Sumari del DOGV 6871, del 27-09-2012 (2012/8840)

RESOLUCIÓ de 12 de setembre de 2012, de la secretària autonòmica d'Agricultura, Pesca, Alimentació i Aigua, per la qual autoritza la modificació de les instal·lacions de l'establiment d'aqüicultura marina amb número de registre 12, granja marina, en terrenys de domini públic maritimoterrestre enfront del terme de la Vila Joiosa (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6871

Data del DOGV
:   27-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8840


Data del document
:   12-09-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * empresa privada

RESOLUCIÓ de 12 de setembre de 2012, de la secretària autonòmica d'Agricultura, Pesca, Alimentació i Aigua, per la qual autoritza la modificació de les instal·lacions de l'establiment d'aqüicultura marina amb número de registre 12, granja marina, en terrenys de domini públic maritimoterrestre enfront del terme de la Vila Joiosa (Alacant). [2012/8840]  
Vista la Resolució de 23 de novembre de 1999, de la Direcció General de Pesca i Comercialització Agrària, per la qual autoritza Gramamed, SL la instal·lació d'un establiment de piscicultura marina en terrenys de domini públic hidràulic maritimoterrestre enfront del terme municipal de la Vila Joiosa (Alacant).  
Vista la Resolució de 8 de novembre de 2002, de la Direcció General de Pesca i Comercialització Agrària, per la qual autoritza Gramamed, SL per a l'ampliació de la instal·lació d'un establiment de granja marina en terrenys de domini públic maritimoterrestre enfront del terme de la Vila Joiosa.  
Vista la Resolució de 15 de febrer de 2006, de la Direcció General de Pesca i Alimentació, per la qual modifica la Resolució de 8 de novembre de 2002, de la Direcció General de Pesca i Comercialització Agrària, de l'establiment de granja marina amb número de registre 12, en terrenys de domini públic maritimoterrestre enfront del terme de la Vila Joiosa (Alacant).  
Vist l'expedient instruït a instàncies de Rubén Tahiche Lacomba Sobrino i Carmelo Villarrubia Garcia, en nom i representació de Gramamed, SL, sobre la sol·licitud d'autorització ambiental integrada per a l'ampliació no substancial de la granja marina en el terme municipal de la Vila Joiosa (Alacant).  
Vista la Resolució de 24 de juliol de 2012, de la Direcció Territorial d'Alacant de la Conselleria d'Infraestructures, Territori i Medi Ambient, per la qual modifica l'autorització ambiental integrada atorgada a la mercantil Gramamed, SL, per a una activitat d'aqüicultura intensiva en el mar enfront del terme municipal de la Vila Joiosa (Alacant), inscrita en el Registre d'Instal·lacions de la Comunitat Valenciana amb el número 559/AAI/CV.  
Vista la proposta d'autorització per a la modificació d'instal·lacions d'aqüicultura autoritzades sense augment de la producció, del director territorial d'Alacant de la Conselleria d'Agricultura, Pesca, Alimentació i Aigua, de 27 d'agost de 2012.  
Vist l'informe del subdirector general de Pesca, resolc:  
  
Primer  
Autoritzar la modificació d'instal·lacions sense augment de la producció consistent en la instal·lació de 6 noves gàbies de 25 metres de diàmetre. El conjunt de la instal·lació constarà de 30 gàbies de 25 metres de diàmetre. Es manté la capacitat màxima de producció i no es modifica la superfície d'ocupació de domini públic maritimoterrestre, de 224.000 metres quadrats enfront del terme municipal de la Vila Joiosa (Alacant), definits per un quadrilàter amb les coordenades següents (datum europeu ED-50):  
  
Vèrtex Latitud Longitud  
 A 38º30'03,6999''N 00º11'52,2105''W  
 B 38º29'51,8567''N 00º11,45,9562''W  
 C 38º29'44,5183''N 00º12,07,2061''W  
 D 38º29,56,3856''N 00º12'13,8474''W  
   
Segon  
Les obres s'han de fer d'acord amb el projecte de modificació de la instal·lació d'aqüicultura per a cria i engreixament de daurada, llobarro i corbina en gàbies flotants en aigües del Mediterrani a la Vila Joiosa (Alacant), subscrit al desembre de 2010 per l'enginyer tècnic naval Guillermo Estalrich Mezquida. Qualsevol variació que es produïsca del projecte durant la realització inicial o realitzacions futures s'ha de comunicar a la Conselleria d'Agricultura, Pesca, Alimentació i Aigua, a fi d'aconseguir l'autorització corresponent.  
  
Tercer  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de Pesca Marítima de la Comunitat Valenciana, el cultiu i capacitat màxima de producció anual seran els següents:  
  
Espècie Producció (tones)  
Daurada 700  
Llobarro 700  
Corbina 400  
  
Quart  
La iniciació de les obres està supeditada a l'obtenció de l'autorització per part d'esta Conselleria. S'ha de comunicar als servicis territorials de la Conselleria d'Agricultura, Pesca, Alimentació i Aigua i és necessària per a iniciar l'explotació la inspecció prèvia de les instal·lacions per part dels servicis tècnics.  
  
Quint  
Els organismes competents poden inspeccionar la marxa de les obres, així com el funcionament de l'establiment. El titular queda obligat a franquejar l'entrada als inspectors i tècnics.  
  
  
Sext  
S'ha de fer una llista de cada una de les vendes efectuades, amb la indicació de la data i el lloc de venda, l'espècie comercialitzada, els quilograms i el preu. Per a poder efectuar la venda en el lloc de cria es requerix obtindre l'autorització com a establiment de primera venda.  
  
Quan els productes es transporten per a la venda a un lloc diferent del lloc de cria, els productes han d'anar amb un document de transport expedit pel productor en què s'especifique la informació anterior.  
  
La informació indicada en els dos paràgrafs anteriors l'ha d'enviar el titular de l'establiment de producció en suport informàtic, en format de fitxer normalitzat, a la Direcció Territorial de la Conselleria d'Agricultura, Pesca, Alimentació i Aigua, en la primera setmana del mes següent a què es referisquen les dades.  
  
Sèptim  
La paralització de l'activitat sense cap causa justificada segons el parer dels servicis tècnics de la Conselleria d'Agricultura, Pesca, Alimentació i Aigua, així com l'extinció de les autoritzacions reflectides en els apartats octau i nové comportaria la pèrdua de l'autorització.  
  
Octau  
El titular de l'establiment ha de notificar als servicis territorials de la Conselleria d'Agricultura, Pesca, Alimentació i Aigua, en un termini de tres mesos, les modificacions referents a:  
- El canvi de titularitat, tant de les persones físiques o jurídiques com de les que en formen part.  
- El cessament de l'activitat.  
- Les ajudes públiques concedides a l'establiment, i la seua finalitat.  
- Els canvis de domicili o raó social i del número d'identificació fiscal.  
  
Nové  
S'han de complir les condicions i prescripcions que establix la Resolució de 24 de juliol de 2012, de la Direcció Territorial d'Alacant de la Conselleria d'Infraestructures, Territori i Medi Ambient, per la qual modifica l'autorització ambiental integrada atorgada a Gramamed, SL.  
  
Deu  
L'incompliment de les prescripcions o condicions establides ací se sancionarà administrativament d'acord amb la Llei 2/1994, de 18 d'abril, sobre la Defensa dels Recursos Pesquers.  
  
Esta resolució no posa fi a la via administrativa i pot interposar-s'hi un recurs d'alçada davant la consellera d'Agricultura, Pesca, Alimentació i Aigua, en el termini d'un mes, comptador des del dia de la notificació de la resolució, d'acord amb el que disposen l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 12 de setembre de 2012.- La secretària autonòmica d'Agricultura, Pesca, Alimentació i Aigua: Mar Casanova Llorens.